b"\n_START_ARTICLE_\n28 dni pozneje\n_START_SECTION_\nVsebina\n_START_PARAGRAPH_\nV Cambridgu trije aktivisti za pravice \xc5\xbeivali, vdrejo v medicinski laboratorij. Znanstveniki v laboratoriju jih opozorijo naj ne osvobodijo ujetih \xc5\xa1impanzov, ki so oku\xc5\xbeeni z mo\xc4\x8dnim virusom besa. Njihova opozorila ignorirajo in izpustijo \xc5\xa1impanza, ki ugrizne \xc5\xbeensko aktivistko, ki pa se nato oku\xc5\xbei in napade \xc5\xa1e ostale._NEWLINE_28 dni pozneje, se Jim zbudi iz kome v Londonu, v bolni\xc5\xa1nici sv. Toma\xc5\xbea, ki je povsem zapu\xc5\xa1\xc4\x8dena. Jim se za\xc4\x8dne sprehajati po ulicah Londona, ki so prav tako zapu\xc5\xa1\xc4\x8dene in razdejane. Tako vstopi v cerkev, kjer se je zgodil mno\xc5\xbei\xc4\x8dni samomor, prav tako pa sta tam dva oku\xc5\xbeena, katera Jim nagovori. Kmalu zatem najde oku\xc5\xbeenega duhovnika in zbe\xc5\xbei. Med begom Jim vzbudi pozornost ostalih oku\xc5\xbeenih, vendar ga re\xc5\xa1ita pre\xc5\xbeivela Selena in Mark. V njunem zakloni\xc5\xa1\xc4\x8du mu pojasnita, da se je medtem ko je bil v komi raz\xc5\xa1iril virus in oku\xc5\xbeil ve\xc4\x8dino prebivalstva. Trdita tudi, da se je virus pojavil tudi v Parizu in New Yorku, zato domnevata, da se je virus raz\xc5\xa1iril po vsem svetu._NEWLINE_Naslednji dan Selena in Mark pospremita Jima do hi\xc5\xa1e njegovih star\xc5\xa1ev, v Depfordu, kjer ugotovi, da sta skupaj naredila samomor v njuni postelji. Tisto no\xc4\x8d trojico napade \xc5\xa1e ve\xc4\x8d oku\xc5\xbeenih, ki ugriznejo Marka, zato ga Selena ubije. Selena razlo\xc5\xbei, da se virus raz\xc5\xa1iri po krvi in oku\xc5\xbei osebo v 10 do 20 sekundah. Prav tako Jimu pove, da \xc4\x8de bi bil oku\xc5\xbeen, bi takoj ubila tudi njega. Par tako opazi pri\xc5\xbegane bo\xc5\xbei\xc4\x8dne lu\xc4\x8dke, na vrhu stolpa Balfron in se odpravi tja. Tam najdeta \xc5\xa1e dva pre\xc5\xbeivela, voznika taksija Franka in njegovo h\xc4\x8derko Hannah, ki jima dovolita, da ostaneta pri njiju. Frank jima poka\xc5\xbee posnetek, ki govori o voja\xc5\xa1ki blokadi blizu Manchestra, ki trdi da ima ''odgovor za oku\xc5\xbebo'' in obljublja za\xc5\xa1\xc4\x8dito vseh pre\xc5\xbeivelih, ki bi pri\xc5\xa1li do njih._NEWLINE_Skupina se tako odpravi proti Manchestru z Frankovim taksijem in se nave\xc5\xbee drug na drugega med potjo. Pri zapu\xc5\xa1\xc4\x8deni blokadi, se Frank oku\xc5\xbei, ko mu v oko pade kaplja oku\xc5\xbeene krvi. Kmalu zatem prispejo vojaki, ki ga ubijejo, ostale pre\xc5\xbeivele pa odpeljejo v obvarovan dvorec, pod nadzorom majorja Henrya Westa. West pove Jimu, da je ''odgovor za oku\xc5\xbebo'' \xc4\x8dakanje, da oku\xc5\xbeeni pomrejo od lakote in uporaba \xc5\xbeenskih pre\xc5\xbeivelih za spolne su\xc5\xbenje, da bi tako spet naselili svet. Skupina se odlo\xc4\x8di pobegniti, vendar Jima ujamejo in vklenejo zraven narednika Farrella, ki ne uboga ukazov. Farrell pove Jimu, da domneva, da se oku\xc5\xbeba ni raz\xc5\xa1irila iz Zdru\xc5\xbeenega kraljestva, in da je celotna dr\xc5\xbeava postala karantena._NEWLINE_Naslednji dan se vojaki pripravljajo na skupinsko posilstvo deklet, medtem ko dva vojaka odpeljeta Jima in Farrella na usmrtitev. Ko se za\xc4\x8dneta vojaka kregati po Farrellovi smrti, Jim pobegne in se vrne v dvorec. Tam Jim osvobodi oku\xc5\xbeenega vojaka Mailerja, ki hitro raz\xc5\xa1iri oku\xc5\xbebo in pobije vse vojake. Jim re\xc5\xa1i Seleno in Hannah, ter skupaj se napotijo proti Frankovem taksiju. Tam jih pri\xc4\x8daka West, ki ustreli Jima, vendar ga kmalu zatem ubije Mailer. Trojica tako zapusti dvorec._NEWLINE_\xc4\x8cez naslednjih 28 dni, Jim okreva v odmaknjeni ko\xc4\x8di. Tam sta z njim tudi Selena in Hannah. Trojica odhiti ven, kjer odkrije veliko sporo\xc4\x8dilo, medtem ko nad njimi leti letalo. Oku\xc5\xbeeni medtem umirajo od lakote in pilot pokli\xc4\x8de re\xc5\xa1evalni helikopter.\n_START_SECTION_\nOstali konci\n_START_PARAGRAPH_\nDodatki na DVD-jih vklju\xc4\x8dujejo \xc5\xa1e tri konce, v katerih Jim umira. 25. julija 2003 so kinematografi za\xc4\x8deli predvajati \xc5\xa1e en konec po odjavni \xc5\xa1pici.\n_START_SECTION_\nJim umre v bolni\xc5\xa1nici\n_START_PARAGRAPH_\nV tem koncu, potem ko je Jim ustreljen, ga Selena in Hannah odpeljeta v bolni\xc5\xa1nico. Selena s Hannahino pomo\xc4\x8djo sku\xc5\xa1a re\xc5\xa1iti Jima, vendar je neuspe\xc5\xa1na. Seleni se zlomi srce in pove Hannah, da bosta \xc5\xa1li naprej; vzameta oro\xc5\xbeje in pustita Jimovo truplo v bolni\xc5\xa1nici._NEWLINE_Boyle in Garland sta pojasnila, da je to bil izviren konec, ki ga je videla zgodnja publika. Vendar so ga zavrnili, saj naj bi prikazoval Selenin in Hannahin odhod v gotovo smrt. Boyle in Garland ta konec \xc5\xa1e vedno imenujeta ''pravi konec'', saj ta prikazuje Jimov kon\xc4\x8dni krog, ki se je za\xc4\x8del in kon\xc4\x8dal v postelji zapu\xc5\xa1\xc4\x8dene bolni\xc5\xa1nice. Ta konec so predvajali po odjavni \xc5\xa1pici od 25. julija 2003 in ga pojasnili z besedami, ''kaj \xc4\x8de...''\n_START_SECTION_\n''Bolni\xc5\xa1ni\xc4\x8dne sanje''\n_START_PARAGRAPH_\nKonec v ''Bolni\xc5\xa1ni\xc4\x8dnih sanjah'' je druga\xc4\x8dna razli\xc4\x8dica konca, ko Jim umre v bolni\xc5\xa1nici. Re\xc5\xbeiser je pojasnil, da je bil to popoln konec izvirnika. Jim sanja, medtem ko je nezavesten in se spominja svojih zadnjih trenutkov preden je imel nesre\xc4\x8do s kolesom. V trenutku, ko ga v sanjah povozi avto, tudi umre na operacijski mizi.\n_START_SECTION_\nRe\xc5\xa1evanje brez Jima\n_START_PARAGRAPH_\nTa konec, ki je bil le deloma urejen, je druga\xc4\x8den konec, ki je bil predvajan v kinematografih. Tukaj so prizori podobni, vendar je konec prikazan po tem, ko Jim umre v bolni\xc5\xa1nici. Seleno in Hannah je tako mogo\xc4\x8de videti, kako mahata letalu, ki leti nad osamljeno ko\xc4\x8do.\n_START_SECTION_\n''Radikalen konec''\n_START_PARAGRAPH_\n''Radikalen konec'' je konec, ki popolnoma spremeni potek filma. Ni bil posnet, vendar je je prikazan na DVD-ju kot snemalna knjiga, ki jo pripovedujeta Boyle in Garland. Ko je Frank oku\xc5\xbeen pri voja\xc5\xa1ki blokadi blizu Manchestra, vojaki ne vstopijo v zgodbo. Namesto tega Jim, Selena in Hannah nekako usposobijo Franka in upajo, da bodo dobili zdravilo za virus. Kmalu odkrijejo, da ima blokada za\xc5\xa1\xc4\x8diten velik medicinsko raziskovalni kompleks, enak kot je prikazan na za\xc4\x8detku filma, kjer so virus razvijali. Tam najdejo znanstvenika, ki je zaprt v sobi s hrano in vodo, vendar jim no\xc4\x8de odpreti, ker se boji, da mu bodo vzeli hrano, toda potrdi, da je tukaj ''odgovor za oku\xc5\xbebo''. Na \xc5\xbealost se ne \xc5\xbeeli ve\xc4\x8d pogovarjati, ker se ne \xc5\xbeeli \xc4\x8dustveno navezati na ljudi, ki bodo kmalu umrli. Po urah poskusov, da bi vdrli ali pa vsaj mo\xc5\xbea spravili, Jim pripelje do vrat Hannah, ki razlo\xc5\xbei Frankovo situacijo._NEWLINE_Znanstvenik jim pove, da je Franka mogo\xc4\x8de re\xc5\xa1iti le s popolno transfuzijo krvi, ter jim poda opremo, ki jo potrebujejo. Ko ugotovi, da je edini ustrezen krvodajalec, se Jim \xc5\xbertvuje, da bi Frank lahko \xc5\xa1e naprej \xc5\xbeivel s h\xc4\x8derko. Tako se tudi zgodi in Jima pustijo v zapu\xc5\xa1\xc4\x8deni medicinski ustanovi, Selena, Hannah in Frank pa se odpravijo v sobo k znanstveniku, medtem ko prihajajo horde oku\xc5\xbeenih. Na ra\xc4\x8dunalni\xc5\xa1kih monitorjih je mogo\xc4\x8de videti Jima kako umre, nato pa postane eden izmed oku\xc5\xbeenih. Garland in Boyle sta pojasnila, da sta ta konec ustvarila, da bi videli kako bi bil videti film, \xc4\x8de se ne bi osredoto\xc4\x8dali na \xc5\xa1tiri pre\xc5\xbeivele. Odlo\xc4\x8dili so se, da tega konca ne posnamejo, ker je bila zamisel o popolni nadomestitvi krvi, kot zdravilo popolnoma nesmiselna. Boyle je povedal, da ni imelo nobenega smisla, saj se je film osredoto\xc4\x8dal na to, da lahko \xc5\xbee ena oku\xc5\xbeena kapljica oku\xc5\xbei \xc4\x8dloveka. ''Kaj pa bi naj naredili? Mu o\xc4\x8distili kri in razred\xc4\x8dili vene z belilom?''"